Arkivsak-dok. 88 - 16 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 28.06.2016

**Kostnadsoverslag 2 (K2) for prosjekt 41011 nytt produksjonskjøkken Vatne**

**Bakgrunn for saken:**

I Bystyrets behandling av økonomiplan 2016-2019 ble det vedtatt å avsette 41 mill. kr til nytt produksjonskjøkken til erstatning for nåværende produksjonskjøkken som er lokalisert i Åse BOAS.

|  |  |  |  |  |  |  |  |
| --- | --- | --- | --- | --- | --- | --- | --- |
| **Prosjekt** | **Budsjett** | **Bevilget før** | **Bevilget i økonomiplan 2016-2019** | **2016** | **2017** | **2018** | **2019** |
| Nytt produksjonskjøkken på VatneProsjektnummer:41011 | 41 mill | 5,2 mill | 41 mill | 35,8 mill | 0 | 0 | 0 |

I sak 19-16 ble K1 for prosjektet vedtatt med en budsjettramme på 41 mill kr og en framdriftsplan med ferdigstilling av nytt produksjonskjøkken til mars/april 2017.

I denne saken legges det frem kostnadsoverslag 2 for nytt produksjonskjøkken på Vatne.

**Saksopplysninger:**

Anbudskonkurranse for nytt produksjonskjøkken pågår og har anbudsfrist 27. juni. Dette er 4 uker etter opprinnelig plan i K1 og for å ikke tape unødig tid legges K2 fram for behandling 28. juni 2016 med saksframlegg uten kostnadsoppstilling. Foreløpig kostnadsoverslag legges fram direkte i møtet.

**Investeringskalkyle**

I sak 19-16 ble kostnadsoverslag 1 (K1) lagt fram med en kostnadsramme på 41 mill.

Her legges K2 fram for behandling uten kostnadskalkyle med en forventning om at kalkulert budsjettramme på 41 mill. kr skal være tilstrekkelig for gjennomføring av prosjektet. Anbudsfrist er satt til 27. juni med påfølgende anbudsåpning og kontroll av kvalifikasjonskrav samme dag. Foreløpig kostnadsoverslag (uten at det er foretatt massekontroll) legges fram for styret direkte i møtet 28. juni. Det foreslås at justering av endelig kostnadsoverslag legges fram i egen orienteringssak i august.

**Fremdrift**

Framdrift godkjent i sak 19-16 K1, synliggjør en ferdigstilling i mars/april 2017. Fordi en er 4 uker forsinket ift. anbudskonkurranse vil ferdigstillingstidspunktet også forskyves. Forsinkelsen i anbudsprosessen gjør at evalueringsperioden med påfølgende karensperiode sammenfaller med fellesferien og av den grunn forlenges. Det vil av prosjektet ikke anbefales å forsere byggeperioden. For drift av produksjonskjøkkenet vil heller ikke en forskyvning i framdrift være problematisk og tidspunkt for flytting av kjøkkenmaskiner i eksisterende kjøkken til nytt kjøkken vil skje i tett dialog med matservice. Med utgangspunkt i dette foreslås følgende framdrift:

|  |  |
| --- | --- |
| Aktivitet | Tidspunkt |
| Kontraktsinngåelse | August 2016 |
| Oppstart grunnarbeider  | Månedskiftet august/september 2016 |
| Ferdigstilling byggeriet | Månedskiftet mai/juni 2016 |
| Flytting av kjøkkeninstallasjoner fra eksisterende kjøkken, møblering og montasje av BH egne installasjoner | Juni 2017 |
| Innflytting  | 30. juni 2017 |

Justering av framdrift anses ikke som vesentlig og anbefales styrebehandlet i Sandnes Eiendomsselskap KF med påfølgende oversendelse av saken til rådmannen for orientering, ikke videre behandling.

**Forslag til vedtak:**

* Daglig leder i SEKF gis fullmakt til å inngå kontrakt med tilbyder av det mest økonomisk fordelaktige tilbud ift. tildelingskriteriene gitt i anbudskonkurranse så sant kostnadene ligger innenfor budsjettramme på 41 mill kr.
* Endelig justering av budsjettramme legges fram i egen sak etter at evaluering av tilbudene er innstilling er ferdigstilt.
* Bygget ferdigstilles iht. framlagt framdriftsplan i K2 med innflytting i bygget 30. juni 2017
* Saken oversendes rådmannen til orientering

Sandnes Eiendomsselskap KF, 21.06.2016

Torbjørn Sterri

Daglig leder